El Club de Lectura de l'Eliana reviu la figura de Galdós a la Biblioteca Municipal
04 de març de 2020

La Biblioteca Municipal acull la iniciativa del Club de Lectura de l'Eliana, coneguda com a “Any Galdosià”, per a rememorar la figura del gran periodista, polític i escriptor espanyol, Benito Pérez Galdós, que el passat 4 de febrer va complir cent anys des de la seua mort.

El dilluns 2 de març, el Club de Lectura va presentar els cinc primers capítols de l'obra Trafalgar, en un esdeveniment obert a tot el públic.

Està previst que, al llarg de l'any, es programen més sessions per a llegir una de les grans obres mestres com són Els Episodis Nacionals i crear altres accions que giren entorn de la figura de l'escriptor.

Per part seua, des de la Regidoria de Biblioteca, Jorge Pérez Comeche, dóna suport a la  iniciativa i avança que l'Ajuntament adquirirà diversos exemplars dels Episodis Nacionals de Galdós, perquè “tots els veïns i veïnes puguen tindre accés als grans clàssics de la història”. El regidor, a més, aposta per “posar en valor la cultura” i assegura que continuarà secundant les iniciatives que es fan des del Club de Lectura.

"Añy Galdosià": 1ª Reunió del Club de Lectura